«Անցումային արդարադատության» փորձը Հայաստանում կիրառելու հետ կապված ամենատարբեր կարծիքներ կան: Օրինակ՝ Ստրասբուրգի համալսարանի դոկտորանտ, փաստաբան Արման Զրվանդյանը՝ կարծում է, որ «անցումային արդարադատության» գործիքները սպառիչ չեն, եւ «անցումային արդարադատության» գործելու համար լավագույն պրակտիկան տարբեր գործիքների համատեղումն է: Զրվանդյանի կարծիքով՝ այդ գործիքների ստեղծումը, ընտրությունը կամ համատեղումը կախված է կոնկրետ իրավիճակից եւ այդ ընտրությունը կատարում են ու դրա համար պատասխանատվություն կրում ժողովրդավարական իշխանությունները: